tartuNLP/wikipedia-smugri-20251201 huggingface dataset:
Jääkiekon maailmanmestaruuskilpailut 1981

Jääkiekon maailmanmestaruuskilpailut 1981 järjestettiin 12.–26. huhtikuuta Göteborgissa ja Tukholmassa, Ruotsissa. Pelipaikkana oli Scandinavium-areena. Kisat olivat järjestyksessään 47. jääkiekon historiassa. B-sarjaa isännöi Italian Ortisei, ja C-sarja pelattiin Pekingissä.
A-sarja.
Suomi turnauksessa.
Suomi lähti korkein ennakko-odotuksin ensimmäiseen otteluun, joka pelattiin Kanadaan vastaan. Suomi kuitenkin hävisi ottelun niukoin lukemin 3–4, mutta Kanada oli pelillisesti parempi. Loppusarjassa Leijonat pelasi epätasaisesti voittaen Hollannin vain lukemin 4–2 ja pelaten tasapelin Länsi-Saksaa vastaan maalein 4–4, vaikka Suomi johti peliä jo 3–0. Jääkiekon suurmaista Suomi kohtasi Yhdysvallat kahdesti. Ensimmäinen ottelu päättyi 4–6-tappioon, toinen 3–3-tasapeliin. Leijonat kärsi turnauksessa siitä, että sillä oli vähän maalintekijöitä. Mikko Leinonen, Markku Kiimalainen, Kari Jalonen, Tapio Levo ja Timo Nummelin tekivät nimittäin 60 % joukkueen maaleista.
Loppusarjat.
Putoamissarja.
Alkusarjoissa pelattu keskinäinen ottelu siirtyi mukana loppusarjan taulukkoon. Alankomaat putosi B-sarjaan.
B-sarja.
Italia nousi A-sarjaan. Jugoslavia ja Japani putosivat C-sarjaan.
C-sarja.
Itävalta ja Kiina nousivat B-sarjaan.
Kon Tum

Kon Tum on Vietnamin entinen maakunta. Se sijaitsi maan keskiosassa Tây Nguyênin alueella. Sen pääkaupunki oli Kon Tum. Maakunnan pinta-ala oli 9 690,5 neliökilometriä, ja vuonna 2009 siellä oli noin 430 000 asukasta. 
Vuoden 2025 hallinnollisessa uudistuksessa Kon Tum liitettiin Quảng Ngãin maakuntaan.
Maakunta sijaitsee keskisellä ylänköalueella yli 800 metrin korkeudessa. Yli puolet Kon Tumin asukkaista kuuluu etnisiin vähemmistöihin, varsinkin ba na -kansaan. Chư Mom Rayn kansallispuisto sijaitsee Kon Tumissa.
Agnes Carlssonin diskografia

Ruotsalaisen laulajan Agnes Carlssonin tuotantoon kuuluu kolme studioalbumia, yhdeksän singleä, yhdeksän musiikkivideota ja muutamia muita tuotoksia.
Carlssonin debyyttialbumi "Agnes" julkaistiin Ruotsissa joulukuussa 2005 Sony BMG:n julkaisemana, ja sitä myytiin tuplaplatinaa. Albumin ensimmäinen single "Right Here, Right Now (My Heart Belongs To You)" nousi Ruotsin singlelistalle. Toinen albumilta julkaistu single "Stranded" ei menestynyt yhtä hyvin, se oli listalla sijalla 27. Vuotta myöhemmin Carlssonin toinen studioalbumi "Stronger" julkaistiin, mikä, kuten Agnes, kohosi Ruotsin albumilistalle. Albumilta julkaistiin kaksi singleä "Kick Back Relax" ja "Champion", joista "Kick Back Relax" ylsi sijalle kaksi ja "Champion" sijalle yhdeksäntoista.
Vuonna 2009 Carlssonin kolmas studioalbumi "Dance Love Pop" julkaistiin. Sen ensimmäinen single "Release Me" oli Ruotsissa singlelistan sijalla 9 ja se valittiin myös kansainvälisesti ensimmäiseksi julkaistavaksi singleksi. Laulu sijoittui Yhdistyneessä kuningaskunnassa, Saksassa ja Itävallassa sijalle viisi ja monessa muussa maassa kymmenen parhaan joukkoon. "On and On" oli albumilta toinen julkaistu single ja se oli Tanskassa sijalla kuusitoista.
Sini Länsivuori

Sini-Päivyt Tuulikki Länsivuori-Engström (s. 19. toukokuuta 1967 Kuopio) on suomalainen tanssitaiteilija ja pedagogi. Hän on Tero Saarinen Companyn taiteellinen kehityspäällikkö ja vastaa Saarisen liiketekniikan opetuksesta ja kehittämisestä.
Opinnot ja ura Kansallisbaletissa.
Sini Länsivuori aloitti tanssimisen kuusivuotiaana Lauri Vesannon balettikoulussa Kuopiossa. 14-vuotiaana hän siirtyi opiskelemaan Kansallisoopperan balettikouluun, josta hän valmistui 18-vuotiaana vuonna 1985 saaden samalla kiinnityksen Suomen Kansallisbalettiin. Sittemmin Länsivuori opiskeli myös Jyväskylän ammatillisessa korkeakoulussa, josta hän valmistui vuonna 2004 pääaineenaan pedagogiikka.
Suomen Kansallisbaletissa Länsivuori on tanssinut lukuisia klassisia ja modernin baletin rooleja muun muassa Vladimir Burmeisterin "Joutsenlammessa", Rudolf Nurejevin "Pähkinänsärkijässä", Sylvie Guillemin "Gisellessä" sekä Vaslav Nižinskin "Kevätuhrin" valittuna neitona Millicent Hodsonin ja Kenneth Archerin tekemässä rekonstruktiossa. Hänet tunnetaan kuitenkin parhaiten nykytanssiohjelmiston tulkitsijana. Kansallisbaletissa hän työskenteli muun muassa Carolyn Carlsonin, William Forsythen, Kenneth Kvarnströmin, Jiří Kyliánin, Ohad Naharinin, Angelin Preljocaj'n, Tero Saarisen ja Jorma Uotisen kanssa.
Työ Tero Saarinen Companyssa.
Sini Länsivuori tutustui Tero Saariseen 1980-luvulla Kansallisbaletissa. Tero Saarinen Companyn produktioissa hän on tanssinut vuodesta 1998. Nykyään Länsivuori toimii Tero Saarinen Companyssa myös Saarisen kansainvälisestä opetustoiminnasta ja sen kehittämisestä vastaavana opettajana. Koreografin assistenttina hän on ollut Saarisen teoksissa "Transfigured Night" (2002), "Scheme of Things" (2009), "Vox Balaenae" (2011), "Absent Presence" (2011), "Kullervo" (2015, 2017), "Loopit" (2018) ja "Zimmermann Trio" (2018).
Palkintoja ja tunnustuksia.
Länsivuori sai vuonna 2007 opetusministeriön myöntämän Suomi-palkinnon. Palkinnon perusteluissa Länsivuoren sanottiin muun muassa olevan loistava ja ilmeikäs tanssija, jolla on kyky sulautua elimelliseksi osaksi teoksen kokonaisuutta.
Sini Länsivuorelle luovutettiin Suomen teatterijärjestöjen keskusliiton myöntämä Suomen näyttämötaiteen kultainen ansiomerkki merkittävästä, yli kolmekymmenvuotisesta taiteilijaurastaan vuonna 2014.
Perhe.
Länsivuoren puoliso on komentajakapteeni Jan Engström. Pariskunnalla on kaksi lasta. Sini Länsivuoren veli on tanssija Kare Länsivuori.
Pyhän Patrickin päivä

Pyhän Patrickin päivä (, ) on irlantilainen juhlapäivä, jota vietetään 17. maaliskuuta Irlannin suojeluspyhimyksen Pyhän Patrickin muistoksi sekä Irlannin historian ja kulttuurin juhlistamiseksi. Irlannissa ja Pohjois-Irlannissa se on kansallinen vapaapäivä. Miljoonat ihmiset juhlivat päivää myös Irlannin ulkopuolella, etenkin Yhdysvalloissa, jossa on paljon irlantilaissukuisia ihmisiä.
Juhlan vietto.
Pyhän Patrickin päivän tunnusväri on vihreä, Irlannin kansallisväri. Monet irlantilaissukuiset ja muutkin ihmiset pukeutuvatkin Pyhän Patrickin päivänä usein johonkin vihreään vaatteeseen tai asusteeseen, kuten vihreään hiusnauhaan. Myös Irlannin lipussa olevat valkoinen ja oranssi näkyvät juhlissa. Muita juhlapäivänä näkyviä irlantilaisuuden symboleja ovat kolmiapila, leprechaun-tontut ja harppu. Juhlapäivänä sytytetään myös kokkoja, ja päivä on monille myös juominkien aikaa.
Pyhän Patrickin päivän paraatit aloitettiin Yhdysvalloissa, ja paraati on järjestetty 1850-luvulta alkaen joka vuosi monessa maan suurkaupungissa. Nykyisin paraateja järjestetään yli 30 osavaltiossa, suurin niistä New Yorkin kaupungissa.
Historia.
Pyhä Patrick (n. 385–464) on Irlannin suojeluspyhimys, joka käänsi pakanalliset irlantilaiset kristityiksi ja legendan mukaan karkotti saarelta kaikki käärmeet. Hänen kuolemansa aiheutti Irlannissa maansurun, ja Patrickia alettiin muistaa hänen kuolinpäivänään kuten muitakin pyhimyksiä. Vaikka juhla onkin alkuperältään kristillinen, se on nykyaikana saanut maallisia muotoja ja muuttunut irlantilaisuuden juhlapäiväksi.
Katolisessa Irlannissa Pyhän Patrickin päivä oli aikoinaan pitkäperjantain ohella vuoden toinen päivä, jolloin kaikki pubit olivat kiinni.
I Need You Now

"I Need You Now" on ruotsalaisen Agnes Carlssonin kolmannelta studioalbumilta "Dance Love Pop" julkaistu single. Laulun ovat kirjoittaneet Anders Hansson ja Sharon Vaughn. "I Need You Now" julkaistiin Yhdistyneessä kuningaskunnassa albumin toisena singlenä.
Taustaa.
Laulu kuultiin ensikertaa "Dance Love Pop" -albumilla. "On and On" -laulun oli tarkoitus olla Yhdistyneessä kuningaskunnassa albumin toinen single, mutta myöhemmin ilmoitettiin, että "I Need You Now" olisikin siellä toisena julkaistu single. Kyseinen laulu julkaistiin Ruotsissa neljäntenä singlenä, Alankomaissa ja Puolassa kolmantena ja Australiassa toisena.
Thái Bình (maakunta)

Thái Bình on Vietnamin entinen maakunta. Se sijaitsi maan pohjoisosassa Punaisenjoen suiston alueella. Sen pääkaupunki oli Thái Bình. Maakunnan pinta-ala oli 1 546,5 neliökilometriä, ja vuonna 2009 siellä oli 1,78 miljoonaa asukasta.
Vuoden 2025 hallinnollisessa uudistuksessa Thái Bình liitettiin Hưng Yênin maakuntaan.
Maakuntaa rajasivat kolmelta puolelta Punaisenjoen sivujoet, neljäntenä rajana oli 53 kilometriä merenrantaa. Maakunnassa ei ole vuoria. Joet tuovat ravinteita, ja maa on viljavaa. Vesinukketeatteri, kansanlaulut, perinteiset käsityöt ja perinneruoat ovat alueen elävää perinnettä.
Mongolian Barbeque

Mongolian Barbeque on suomalaisen Leningrad Cowboys -yhtyeen vuonna 1997 julkaistu studioalbumi. Se oli Veeti Kallion ensimmäinen ja ainoa albumi yhtyeen solistina. Albumin yhdestätoista kappaleesta seitsemän oli yhtyeen jäsenten omia sävellyksiä.
"Mongolian Barbeque" nousi kolmeksi viikoksi Suomen viralliselle albumilistalle, korkeimmillaan sijalle neljätoista. 
Kappaleet.
Lähteet: 
Muusikot.
Lähde:
Mandinkan kieli

Mandinka on Gambiassa, Senegalissa ja Guinea-Bissaussa asuvien mandinkojen puhuma mandelainen kieli. Sen puhujia on noin 1,5 miljoonaa (vuonna 2015).
Mandinkat asuvat Gambian lähes koko alueella ja muodostavat puolet maan väestöstä. Senegalissa yhtenäinen alue on Keski-Casamancessa Sédhioun alueella. Guinea-Bissaussa kieltä puhutaan maan pohjoisosassa Senegalin rajan lähellä. Puhujamääräksi arvioidaan 669 000 henkeä Senegalissa (vuonna 2006), 482 000 Gambiassa (vuonna 2001) ja 174 000 Guinea-Bissaussa (vuonna 2016). Mandinka toimii myös alueensa lingua francana.
Mandinka kuuluu manding-kielten läntiseen ryhmään. Sitä kutsutaan usein mandingoksi ja malinkeksi, joilla tarkoitetaan myös muita manding-ryhmän kieliä. Mandinka liittyy maninkaan Gambian itäosassa puhuttavien siirtymämurteiden kautta. Kielen sisäiset murre-erot ovat pieniä. Siinä on lainasanoja arabiasta, ranskasta, portugalista, englannista, soninkesta ja wolofista.
Mandinkalla on Gambiassa, Senegalissa ja Guinea-Bissaussa kansalliskielen asema. Sen kirjallinen viljely on vähäistä eikä sitä käytetä kouluopetuksessa. Kieltä kirjoitettiin aikaisemmin melko laajasti arabialaisella kirjaimistolla, mutta nykyään käytetään etupäässä latinalaisia kirjaimia. Gambiassa ja Senegalissa käytetyt kirjoitusjärjestelmät poikkeavat jonkin verran toisistaan.
Latinalaiset ja arabialaiset kirjaimet vastaavat toisiaan suunnilleen seuraavasti:
Kursivoituja kirjaimia ei normaalisti käytetä alkuperäisissä mandikan kielen sanoissa.
Mandinkankielinen kirjallisuus.
Mandinkankielinen Uusi testamentti ilmestyi vuonna 1989, ja se oli ensimmäinen mandinkaksi julkaistu kirja. Siinä oli kuitenkin virheitä ja käytetty kieli oli vaikeata ymmärtää. Suomen Vapaakirkon projektissa käännöksen asia- ja käännösvirheitä korjattiin ja kieli muutettiin sujuvammaksi. Koko mandinkankielinen Raamattu valmistui vuonna 2014.
Lauttasaaren yhteiskoulu

Lauttasaaren yhteiskoulu ("LYK") on vuonna 1943 perustettu yksityinen koulu Helsingin Lauttasaaressa. Koulu aloitti toimintansa vuonna 1945. Alun perin se oli oppikoulu. Nykyään siinä toimivat peruskoulun luokat 7–9 ja Kansainvälisen liiketoiminnan lukio. Lukiossa on kaksi linjaa: Kansainvälisen liiketoiminnan linja ja yleislinja. Peruskoulun puolella on normaalien luokkien lisäksi ruotsin kielikylpyluokka, urheiluluokka ja tiedeluokka.
Vuonna 2023 peruskoulussa oli noin 510 oppilasta ja lukiossa noin 310 opiskelijaa. Enimmillään koulussa on ollut yli 1 200 oppilasta 1970-luvun alkuvuosina.
Rehtorit.
Rehtorina toimii Jouni Rasa ja apulaisrehtorina Risto Ikonen.
Koulurakennus.
Vuonna 1968 valmistunut Kaija ja Heikki Sirenin suunnittelema koulurakennus sisältää muun muassa kirjaston, liikuntasalin, Juliussalin (auditorio) ja uimahallin. Koulun lähellä on myös urheilukenttä, Lauttasaaren liikuntapuisto. Aikaisempi, osoitteessa Haahkakuja 5 sijainnut koulurakennus muutettiin 1969 sairaalaksi. Vuonna 2017 tehtiin liikuntasalin peruskorjaus. Liikuntasalia sekä Juliussalia vuokrataan ilta- ja viikonloppukäyttöön.
Vuosien 2019–2020 taitteessa koululle valmistui lasisella aulatilalla alkuperäiseen rakennukseen yhdistyvä uusi liikuntahalli, joka noudattaa julkisivultaan koulun punatiilityyliä. Hallissa on 50×24:n metrin kokoinen palloilukenttä ja katsomo yli 200 henkilölle. Hallin pääkäyttäjä on koulun toiminnan lisäksi koripalloseura ToPoLa.
Lukujärjestykset.
Lukuvuodessa on viisi jaksoa ja oppitunnissa 75 minuuttia. Ruokailu on jaettu peruskoulun ja lukion vuoroihin.
Juho Koiranen

Juho-Antti Kalevi Koiranen (26. lokakuuta 1979 Lempäälä – 28. kesäkuuta 2004 Neptun, Romania) oli suomalainen pelimanni ja säveltäjä. Hän soitti monia soittimia, kuten viulua ja mandoliinia. Kevään 2004 ajan hän toimitti Yle Radio 1:ssä Hau-Hau - nimistä kansanmusiikkiohjelmaa. Koiranen oli aktiivinen vaikuttaja muun muassa Suomen Munniharppuyhdistyksen hallituksessa. Hän on suunnitellut Sakkolan pitäjätunnuksista isännänviirin, joka valmistui vuonna 2004.
Koiranen oli yhdessä muutaman etnomusikologian opiskelijan kanssa perustamassa vuonna 1999 Rahvaanmusiikin kerhoa, etnomusiikin klubi-iltoja Tampereella. Tapahtuma toimii yhä edelleenkin kerran kuussa ja on sittemmin saanut yhdistyksen ympärilleen. Hän kuoli äkilliseen sairauskohtaukseen 28. kesäkuuta 2004 ollessaan lomamatkalla Romaniassa.
Opinnot.
Koiranen tuli ylioppilaaksi Lempäälän lukiosta 1998. Hänellä oli etnomusikologian opintoja filosofian maisterin tutkintoa varten Tampereen yliopistossa 1998–2004.
Juho-Antti Koirasen muistorahasto.
Suomen Kansanmusiikkiliitto ja Koirasen perhe valitsevat vuosittain ansioituneita tai lupaavia alle 24-vuotiaita nuoria pelimanneja tai kansanmusiikin tekijöitä vastaanottamaan pienen kannustusstipendin Juho-Antti Koirasen muistorahastosta. Rahastoa kartutetaan Juho-Antin tupla-CD:llä Elävät työt, Siru Koirasen kirjalla Vesseli ja amputoitu perhe ja muistoadressilla Muistosi elää. Stipendi luovutetaan vuosittain Folklandia-risteilyllä.
Stipendin saajat ja vuoden nuori pelimanni-titteli:
Sometimes I Forget

"Sometimes I Forget" on Agnes Carlssonin "Dance Love Pop" -albumin laulu. Sen ovat kirjoittaneet Anders Hansson, S.Diamond ja Agnes Carlsson.
Tausta.
"Sometimes I Forget" on Ruotsissa vuonna 2008 julkaistun "Dance Love Pop" -albumilta julkaistu laulu. Kun "I Need You Now" julkaistiin Euroopassa kolmantena singlenä, Carlssonin ranskalainen levy-yhtiö päätti valita "Sometimes I Forget" -laulun "Release Me" ja "On and On" -singlejen seuraajaksi.
Charles Epstein

Charles L. Epstein on Pennsylvanian yliopiston matematiikan professori. Hän on julkaissut kaksi kirjaa: "Introduction to the mathematics of medical imaging" () sekä "The spectral theory of geometrically periodic hyperbolic 3-manifolds".
Karagain piiri

Karagain piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 394 neliökilometriä. Asukkaita on 23 700 henkeä (vuonna 2009).
Karagain piirin sijaitsee Permin aluepiirin keskiosassa. Pohjoisessa se rajoittuu Kudymkarin ja Jusvan, idässä Iljinskin, etelässä Nytvan ja Vereštšaginon sekä lännessä Sivan piireihin. Pinta-alasta huomattava osa on metsää. Hyötykaivannaisiin kuuluu tiilisavi. Suurin joki on Obva.
Piiriin kuuluu 7 maalaiskuntaa: Karagai, Kozmodemjansk, Mendelejevo, Nerdva, Nikolskoje (keskuspaikka Jarino), Obvinsk ja Roždestvensk. Hallinnollinen keskus on Karagain kylä. Asutuskeskuksia on yhteensä 171.
Asukkaista on vuoden 2002 väestönlaskennan mukaan 93 % venäläisiä ja 2,8 % komipermjakkeja. Kaupunkiväestöä ei ole.
Piirin kautta kulkee Permin ja Gainyn välinen asfaltoitu maantie sekä Kirovin ja Permin välinen rautatie. Tärkein elinkeino on maatalous, joka on erikoistunut maidon ja lihan tuotantoon sekä viljan viljelyyn. Lisäksi harjoitetaan puunhankintaa.
Piirissä toimii Permin polyteknisen opiston filiaali, lasten luomistyön keskus, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Priobvinski krai" (”Obvan seutu”).
Seudulla on arkeologisia muistomerkkejä. Nähtävyyksiin kuuluvat Karagain, Nerdvan ja Roždestvenskin kirkkorakennukset.
Pietro Lorenzetti

Pietro Lorenzetti (noin 1280 Siena – noin 1348) oli italialainen taidemaalari. Hän oli sienalaisen koulun edustaja. Hän sai vaikutteita Giotto di Bondonelta. Myös hänen veljensä Ambrogio Lorenzetti oli tunnettu taidemaalari. 
Veljensä tavoin Lorenzetti menehtyi todennäköisesti paiseruttoon noin vuonna 1348. 
Pietro Lorenzetti opiskeli Sienassa Duccion koulukunnan ryhmässä ja myöhemmin Assisissa, jossa vaikutti Giotto di Bondone. Veljekset suuntautuivat uransa alkuaikoina eri suunnille, vaikka kumpikin tukeutui Giotton ja toscanalaisen kuvanveiston perinteeseen: Pietron töissä ilmenee voimakas ja persoonallinen draaman taju. Hänen kuuluisimpia töitään ovat fresko "Storie della Passione di Gesù" Assisin San Francescon kirkossa sekä fresko "Lasta kantava Neitsyt saapuu pyhän Johanneksen ja Fransiskuksen luo" Castiglione d'Orciassa. Töissään hän irtautui vähitellen Giottolta saaduista ankaran ja täsmällisen muotokielen vaatimuksista. Siten hän pystyi kuvaamaan maalauksensa miljöötä lyyrisemmin, värikkäämmin ja rytmikkäämmin kuin oppi-isänsä. Viimeisissä töissään hän pyrki levollisuuteen. Firenzen Uffizi-galleriassa olevassa alttaritaulussa "Autuaallinen nöyryys" ("Pala della beata Umiltà", 1340–1341) taiteilija on luonut rohkean perspektiivitilan kuutiomaisilla muodoilla ja korostamalla valon–varjon vastakohtaa. Viimeinen Lorenzettin taiteen kehitysvaihe on vuoden 1342 alttaritaulu "Neitsyen syntymä" ("Natività della Vergine", Opera del Duomo, Siena), jossa maalauksen henkilöt ilmentävät tyyntä voimakkuutta.
ModNation Racers

ModNation Racers oli United Front Gamesin kehittämä ajopeli PlayStation 3:lle ja PSP:lle. Peli ilmestyi Suomessa kauppoihin 19. toukokuuta 2010. Sen palvelimet suljettiin 10. lokakuuta 2018.
Pelin ideana on, että pelaaja voi luoda mielikuvitustaan käyttäen täysin oman hahmon, auton ja radat ja halutessaan julkaista ne sitten PlayStation Networkissä kaikkien saataville. Yksinpeli-tilassa pelaaja voi kerätä uusia esineitä ratojensa, autojensa ja hahmojensa muokkaukseen.
Carmel-by-the-Sea

Carmel-by-the-Sea (usein lyhyemmin Carmel) on kaupunki Montereyn piirikunnassa Kaliforniassa, Yhdysvalloissa. Kaupungin asukasluku oli vuoden väestönlaskennassa 3 220. Kaupunki on tunnettu taiteilijoiden asuinpaikkana. Luonnostaan tunnettu kaupunki perustettiin vuonna 1902, kaupunkioikeudet myönnettiin vuonna 1916. Näyttelijä-ohjaaja Clint Eastwood toimi kaupungin pormestarina yhden kauden, vuodesta 1986 vuoteen 1988.
Kaupungissa on vuonna 1910 perustettu ensimmäinen Kalliovuorista länteen sijainnut ulkoilmateatteri "Forest Theater".
Väestö.
Carmelin asukkaista 89,87 prosenttia on valkoisia, 5,09 prosenttia aasialaisia, 6,44 prosenttia aasialaisia ja 0,05 prosenttia afroamerikkalaisia. 7,68 prosenttia asukkaista ei ole Yhdysvaltain kansalaisia. Alueen väestön keski-ikä on 59,6 vuotta.
Norway (Michigan)

Norway on pikkukaupunki Dickinsonin piirikunnassa Michiganissa, Yhdysvalloissa. Vuoden 2000 väestönlaskennassa siellä asui 2 959 henkeä.
Kaupunki on poliittisesti itsenäinen Norway Townshipista, vaikka sijaitseekin alueen lounaisosassa.
Mahasaivartajat

Mahasaivartajat ("Gasterophilus") ovat kiiliäisten heimoon ("Oestridae") kuuluva hyönteissuku, jonka toukka elää loisena muun muassa hevosen, aasin, muulin, seepran ja elefantin ruoansulatuskanavassa. Mahasaivartajan toukkaa kutsutaan käpymadoksi.
Elämänkierto.
Mahasaivartajan elämänkierto munasta aikuiseksi mahasaivartajaksi kestää noin vuoden. Isäntäeläin saa käpymatotartunnan, kun aikuinen mahasaivartaja munii munansa isäntäeläimen karvapeitteeseen. Muutamassa päivässä munista kuoriutuu toukkia, jotka aiheuttavat eläimelle kutinaa, ja kutinan seurauksena eläin nuolee karvapeitettä saaden toukkia suuhunsa. Munimiskohta karvapeitteessä vaihtelee mahasaivartajalajista riippuen. 
Suussa mahasaivartajan toukat tunkeutuvat suun limakalvoon ja kulkeutuvat kohti mahalaukkua. Käpymadot talvehtivat eläimen ruoansulatuskanavassa limakalvoon kiinnittyneinä käyttäen ravintonaan rikkomastaan limakalvosta tihkuvaa kudosnestettä. 10–12 kuukauden jälkeen toukat irrottautuvat limakalvosta ja kulkeutuvat ulosteiden mukana ulos isäntäeläimen elimistöstä. Ympäristöön päästyään toukat koteloituvat 3–5 viikoksi, jonka jälkeen koteloista kuoriutuu aikuisia mahasaivartajia ja elämänkierto voi alkaa uudelleen.
Anatomia.
Aikuisella mahasaivartajalla ei ole suuosia, koska se ei syö lainkaan ja elää vain muutaman päivän tarkoituksenaan tuottaa munia. Naaraan erottaa uroksesta siitä, että naaraan takaruumiis kaartuu kohti keskiruumista.
Käpymadot ovat kellertäviä, 11 jaokkeesta muodostuneita toukkia, joiden etupäässä sijaitsevat niiden suuosat ja tarttumiseen tarkoitetut koukut. Jokaisessa jaokkeessa on kitiinipiikkirivi, ja eri mahasaivartajalajeja voidaan tunnistaa toukkien kitiinipiikkirivien rakenteen perusteella.
Me halutaan olla neekereitä

Me halutaan olla neekereitä on Kake Singersin esittämä humoristinen musiikkikappale. Kappale osallistui vuoden 1978 Syksyn säveleen, mutta karsiutui pois. Karsiutumisesta huolimatta siitä tuli yhtyeen yksi tunnetuimmista ja suosituimmista kappaleista. Kappale julkaistiin yhtyeen debyyttialbumilla "Me halutaan olla...", sekä erikseen singlenä kappaleen "Kakerock" kanssa. Kappaleen on säveltänyt Jukka Nurmela taiteilijanimellä Juknur Highfly Trambolino, ja sanoittanut Olli Tola taiteilijanimellä Ola Olenzo Ollen.
Kappaleessa irvaillaan diskoinnostukselle. Kappaleen sanoittaja Olli Tola on myöhemmin kertonut, että kappaleen viitekehys ja konteksti ovat täysin muuttuneet levytyksen jälkeen. Tolan sanoman mukaan "Teksti on tänä päivänä poliittisesti täysin epäkorrekti. Siitä ei ole kahta kysymystä. Näissä olosuhteissa ei missään tapauksessa tulisi sellaista edes mieleen tehdä".
Hausmyllyn musiikkikappaleessa "Se mustamies" on lainattu kappaleen kertosäettä "Me halutaan olla neekereitä". Vuonna 2004 julkaistulle "FINmix 2004" -kokoelmalevylle kappaleesta julkaistiin elektronisen musiikin versio. Vuonna 2007 julkaistulla "Suomen huonoin laulaja" -kokoelmalevyllä kappaleen esittää Suomen huonoin laulaja -kilpailuun osallistunut kilpailija Ville Kaukonen.
Rantakotilo

Rantakotilo eli litorinakotilo ("Littorina littorea") on rantakotiloiden heimoon (Littorinidae) kuuluva pieni kotilo, joka elää Pohjois-Atlantin rantavyöhykkeessä.
Ulkonäkö.
Rantakotilolla on luja kuori, joka on enintään 3,2 cm korkea ja 2,5 cm leveä. Kuoressa on viisi tai kuusi pulleaa kierrettä, joiden välissä on vain ohut sauma. Kierteiden muodostama spiraali on ulkoneva ja teräväkärkinen varsinkin nuorilla kotiloilla. Ylimmät kierteet ovat joskus täysin litteät tai jopa koverat, ja alin kierre voi olla peräti 85 % koko kotilon korkeudesta. Kuori näyttää sileälle vanhoilla kotiloilla, mutta siinä on lukemattomia kasvurenkaita ja hentoja, spiraalin suuntaisia harjanteita.
Kuori on tavallisesti musta tai harmaanruskea, mutta joskus myös punainen, oranssi tai valkoinen. Väri on tummempi kierteiden välissä ja vaaleampi spiraalin kärjessä. Kuoren suuaukko on korvanmuotoinen ja kotilo voi halutessaan peittää sen kalkkikannella. Suuaukon tumma ulkoreuna saa alkunsa viimeisestä kierteestä ja paksu sisäreuna valkoisen keskuspylvään eli "columellan" tyvestä. Tuntosarvet ovat litteät ja leveät, ja niissä on mustia juovia.
Levinneisyys.
Rantakotilon alkuperäinen levinneisyysalue on Euroopassa ja ulottuu Pohjois-Espanjaan etelässä ja Vienanmerelle pohjoisessa. Sitä tavataan yleisesti Britteinsaarten, Alankomaiden ja Helgolandin rannikolla. Sen sijaan Englannin kanaalin ja Scillynsaarilla se on harvinainen.
Laji on levinnyt Euroopasta ihmisen mukana Pohjois-Amerikan itärannikolle jo ennen 1800-luvun puoltaväliä. Nykyisin sitä tavataan paikoin myös Pohjois-Amerikan Tyynenmeren rannikolla.
Litorinameri.
Suolapitoisuus rajoittaa rantakotilon levinneisyyttä, eikä se tämän takia menesty nykyisessä Itämeressä. Itämeren varhaisvaiheista Litorinameren aikaan (noin 7000–4000 vuotta sitten) suolapitoisuus oli nykyistä korkeampi, ja tuon ajan kerrostumissa ranta- l. litorinakotilon kuoret ovat yleisiä Itämeren sisäosissakin. Näistä kuorista merivaihe on saanut nimensä.
Elintavat.
Rantakotilot sietävät hyvin murtovettä ja viihtyvät kaikenlaisilla rannoilla suojattomia kalliorantoja lukuun ottamatta. Ne elävät yleensä vuorovesivyöhykkeessä, mutta levinneisyysalueen pohjoisosissa myös sen alapuolella 60 metrin syvyyteen saakka. Suojaisissa oloissa ne saattavat lähteä vaeltamaan liejuisille rannoille ravinnon perässä.
Kalastus ja käyttö.
Rantakotiloita kerätään ihmisravinnoksi keskimäärin 2 000–3 000 tonnia vuodessa pääasiassa Irlannissa.
Pyhän Davidin päivä

Pyhän Davidin päivä (, ) on vuosittain 1. maaliskuuta vietetty Walesin suojeluspyhimyksen Pyhän Davidin muistopäivä. Päivä on Pyhän Davidin oletettu kuolinpäivä vuonna 589. Sitä on vietetty 1100-luvulta ja se julistettiin kansallispäiväksi Walesissa 1700-luvulla. Pyhän Davidin kanonisoi paavi Calixtus II vuonna 1120. Pyhän Davidin kuolinpaikka Mynyw () tunnetaan nykyään nimellä St David’s. Keskiajalla se oli suosittu pyhiinvaelluskohde.
Perinteet.
Muistopäivän perinteisiin kuuluu kansallislaulujen laulaminen, perinteisen walesilaisen kakun syöminen ja naisilla kansallispuvun käyttö. Purjojen tai narsissien käyttäminen koristeena rintapielessä on tavallista. Purjon alkuperästä Walesin tunnuksena on monta tarinaa. Tavallisimman version mukaan Pyhä David kehotti walesilaisia sotilaita laittamaan kypäräänsä tunnukseksi purjon, jotta omat erottuisivat paremmin vihollisista sakseja vastaan käydyssä taistelussa.
Sivan piiri

Sivan piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 517 neliökilometriä. Asukkaita on 16 800 henkeä (vuonna 2009).
Sivan piirin sijaitsee Permin aluepiirin länsiosassa. Pohjoisessa se rajoittuu Kudymkarin, idässä Karagain ja etelässä Vereštšaginon piireihin sekä lännessä Udmurtiaan ja Kirovin alueeseen. Pinta-alasta yli puolet on metsää. Hyötykaivannaisiin kuuluu turve. Huomattavin joki on Obva.
Piiriin kuuluu neljä maalaiskuntaa: Bub, Jekaterininskoje, Severnyi Kommunar ja Siva. Hallinnollinen keskus on Sivan kylä. Asutuskeskuksia on yhteensä 149.
Asukkaista on vuoden 2002 väestönlaskennan mukaan 96,1 % venäläisiä ja 1 % komipermjakkeja. Kaupunkiväestöä ei ole.
Piirin kautta kulkee Permin ja Afanasjevon välinen maantie. Pääelinkeino on karjanhoitoon erikoistunut maatalous. Lisäksi harjoitetaan puunhankintaa. Severnyi Kommunarissa on kartonkitehdas.
Piirissä toimii ammattikoulu, lasten luomistyön keskus, kolme musiikkikoulua, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Na rodnoi zemle" (”Kotiseudulla”).
Seudulla on arkeologisia muistomerkkejä. Nähtävyyksiin kuuluvat Kizvan ja Jekaterininskojen ortodoksiset kirkot.
Vĩnh Phúc

Vĩnh Phúc on Vietnamin entinen maakunta. Se sijaitsi maan pohjoisosassa Punaisenjoen suiston alueella. Sen pääkaupunki oli Vĩnh Yên. Maakunnan pinta-ala oli 1 373,2 neliökilometriä, ja vuonna 2009 siellä oli noin miljoona asukasta.
Vuoden 2025 hallinnollisessa uudistuksessa Vĩnh Phúc liitettiin Phú Thọn maakuntaan.
Maakunnan pääkaupunki Vĩnh Yên on 63 kilometriä maan pääkaupungista Hanoista, ja sinne on juna- ja bussiyhteydet. Maakunnan luonnonnähtävyyksiä ovat Ao Cham -lampi, Dai Lai -järvi ja Tam Đảon virkistysalue.
Puolustusvoimien ruokahuollon palvelukeskus

Puolustusvoimien ruokahuollon palvelukeskus (lyhenne PURU) oli pääesikunnan alainen sotilaslaitos, joka tuotti valtakunnallisesti ateriapalvelut Suomen puolustusvoimille. Sen vuosittainen budjetti oli noin 59 miljoonaa euroa ja henkilöstömäärä keskuksen esikunta ja varuskuntaruokalat (entiset muonituskeskukset, "muke") mukaan lukien yhteensä noin 550 henkeä.
Palvelukeskus toimi Tammisaaressa, Jämsässä, Helsingissä, Kajaanissa, Kauhavalla, Keuruulla, Kontiolahdella (Kontiorannassa), Siilinjärvellä, Lahdessa, Lappeenrannassa, Kankaanpäässä, Hattulassa, Riihimäellä, Rovaniemellä, Sodankylässä, Säkylässä, Tampere, Jyväskylässä, Turussa, Kirkkonummella ja Kouvolassa (Valkealassa).
Laitoksen esikunta sijaitsi Kuopiossa Bioteknia-rakennuksessa. Palvelukeskuksen johtajana perustamisesta asti toimi elintarviketieteiden maisteri Ritva Paavonsalo.
Laitos toimi 1.1.2006 ja 31.12.2011 välisen ajan.
Muunto osakeyhtiöksi.
Puolustusvoimien ravitsemuspalvelut päätettiin valtiovallan taholta yhtiöittää ja eduskunta päätti osakeyhtiön perustamisesta joulukuussa 2011. Uusi yhtiö aloitti toimintansa vuoden 2012 alussa nimellä Leijona Catering Oy ja sen toimitusjohtajaksi nimettiin Paavonsalo.
Hà Tĩnh (maakunta)

Hà Tĩnh on Vietnamin maakunta Bắc Trung Bộn alueella maan pohjoisosassa. Sen hallinnollinen keskus on Thành Sen. Maakunnan pinta-ala on 5 994,45 neliökilometriä, ja siellä on 1 622 901 asukasta (vuonna 2025). Hà Tĩnhin maakunta jakautuu 60 kuntaan ja 9 suuralueeseen.
Maakunnassa on rautamalmia. Sitä halkovat monet joet, ja rannikolla on suurempia ja pienempiä saaria ja jokisuiden murtovesialueita.
Nghệ An

Nghệ An on Vietnamin maakunta Bắc Trung Bộn alueella maan pohjoisosassa. Sen hallinnollinen keskus on Trường Vinh. Maakunnan pinta-ala on 16 486,5 neliökilometriä, ja siellä on 3 831 694 asukasta (vuonna 2025). Nghệ Anin maakunta jakautuu 119 kuntaan ja 11 suuralueeseen.
Vietnamin kansallissankari Ho Tši Minh ja runoilija Nguyễn Du olivat kotoisin Nghệ Anin maakunnasta.
Luettelo suomalaisista jääkiekon olympiamitalisteista

Tämä on suomalaisten jääkiekkoilijoiden mitalitilasto olympialaisista. Jääkiekkoilijoiden järjestys on ensin kultamitalien määrän mukaan, sitten hopea- ja lopuksi pronssimitalien määrän mukaan.
Miehet.
Voitetut mitalit.
Miesten maajoukkue on voittanut yhteensä seitsemän mitalia jääkiekosta olympialaisista.
Naiset.
Voitetut mitalit.
Naisten maajoukkue on voittanut yhteensä neljä mitalia jääkiekosta olympialaisista.
Nytvan piiri

Nytvan piiri () on kunnallinen itsehallintoalue Permin aluepiirissä Venäjällä. Vuonna 1923 perustetun piirin pinta-ala on 1 656 neliökilometriä. Asukkaita on 45 300 henkeä (vuonna 2009).
Nytvan piiri sijaitsee Permin aluepiirin keskiosassa. Pohjoisessa se rajoittuu Karagain ja Iljinskin, idässä Krasnokamskin ja Permin, etelässä Ohanskin sekä lännessä Otšorin ja Vereštšaginon piireihin. Hyötykaivannaisia ovat savi, turve, hiekka ja sora. Seudun läpi virtaa Kama-joki.
Piiriin kuuluu Nytvan kaupunki, Novoiljinskin ja Uralskin kaupunkimaiset taajamat (kaupunkikunnat) sekä viisi maalaiskuntaa: Grigorjevskoje, Postanogi, Šerja, Tšaikovskaja ja Tšekmeni (keskuspaikka Nižnjaja Garevaja). Hallinnollinen keskus on Nytva. Asutuskeskuksia on yhteensä 118.
Asukkaista on vuoden 2002 väestönlaskennan mukaan 91,7 % venäläisiä, 1,9 % komipermjakkeja ja 1,9 % tataareja. Kaupunkiväestön osuus on 71,5 %.
Piirin kautta kulkevat Permin ja Bolšaja Sosnovan sekä Permin ja Ohanskin väliset asfaltoidut maantiet. Nytvaan on Tšaikovskajan asemalta haarautuvat sivurata. Suurimmat teollisuusyritykset ovat Permin vaneritehdas ja Nytvan metallitehdas. Maatalous on erikoistunut maidon, lihan ja kananmunien tuotantoon sekä viljan ja perunan viljelyyn. Lisäksi on elintarviketeollisuutta.
Piirissä toimii kolme ammattikoulua, kaksi lasten taide- ja musiikkikoulua, kulttuuri- ja vapaa-ajankeskuksia, kirjastolaitos, kotiseutumuseo ja paikallis-TV. Paikallislehtenä ilmestyy "Novyi den" (”Uusi päivä”).
Seudulla on useita arkeologisia muistomerkkejä. Nähtävyyksiin kuuluvat Nytvan ja maalaiskylien ortodoksiset kirkot sekä Nytvan vanhat rakennukset.
Quảng Trị

Quảng Trị on Vietnamin maakunta Bắc Trung Bộn alueella maan keskiosassa. Sen hallinnollinen keskus on Đồng Hới. Maakunnan pinta-ala on 12 700,0 neliökilometriä, ja siellä on noin 1 870 845 asukasta (vuonna 2025).
Quảng Trị jakautuu 69 kuntaan, 8 suuralueeseen ja 1 erityisalueeseen. Maakunta suureni huomattavasti vuoden 2025 hallinnollisessa uudistuksessa, kun siihen liitettiin Quảng Bìnhin maakunta. 
Maakunnassa käytiin kiivaita taisteluita Vietnamin sodan aikana, ja siellä on sotaan liittyviä muistomerkkejä.
Sunny Afternoon

Sunny Afternoon on brittiläisen The Kinks -yhtyeen kappale ja single vuodelta 1966. Se oli suuri hitti ympäri maailmaa saman vuoden kesällä sekä yhtyeen kolmas ja viimeinen ykköshitti Britanniassa. Kappale sisältyy myös myöhemmin syksyllä julkaistulle studioalbumille "Face to Face".
Laulun taustaa ja aihe.
Britannian pääministeri Harold Wilson ilmoitti keväällä 1966 maan talouden hiipuneen niin pahasti, että hallituksen oli tehtävä veronkorotuksia. Yhtyeen laulaja-kitaristi-laulunkirjoittaja Ray Davies sai tästä idean kirjoittaa yläluokkaa satirisoivan laulun. Kappaleen melankolisen sävelen Davies sävelsi uudella, vastahankitulla pianollaan.&lt;ref name="Nyman/239-240"&gt;Nyman 2009, s.239-240.&lt;/ref&gt;
Kappaleen alkuperäinen nimi oli ”The Tax Man's Taken All My Dough”, sen ensimmäisen rivin mukaan. Tämä edusti yhtyeen ja Daviesin uudempaa suuntausta, Kinksin edellinen single "Dedicated Follower of Fashion" oli niin ikään ollut sävyltään satiirinen.&lt;ref name="Nyman/239-240"&gt;Nyman 2009, s.239-240.&lt;/ref&gt;
Laulun sanoitukset voi ymmärtää vain viattomana kesäpäivän viettona, mutta rivien välistä on luettavissa ironiaa ja piikittelyä verotusjärjestelmää, luokkayhteiskuntaa ja kapitalismia kohtaan.&lt;ref name="Nyman/41"&gt;Nyman 1995, s.41.&lt;/ref&gt;
Äänitys.
”Sunny Afternoonin” äänityksissä yhtyettä avusti muun muassa useilla The Rolling Stonesin levyillä mukana ollut kosketinsoittaja Nicky Hopkins. Ray Davies kärsi pahasta heinänuhasta, eikä pystynyt laulamaan kuin yhden oton. Näin ollen myös basisti Pete Quaifen pienet virheet kappaleen lopussa piti jättää paikalleen, koska alkeellisesta äänitystekniikasta johtuen niitä ei pystytty korjaamaan.&lt;ref name="Nyman/239-240"&gt;Nyman 2009, s.239-240.&lt;/ref&gt;
Päivää aikaisemmin nauhoitettu b-puoli ”I'm Not Like Everybody Else” on myös Ray Daviesin käsialaa, mutta sen laulaa tavallisuudesta poiketen hänen veljensä, yhtyeen soolokitaristi Dave Davies.
Julkaisu ja menestys.
Single julkaistiin 3. kesäkuuta 1966. Sen ensimmäinen listaviikko Britanniassa oli 11. kesäkuuta ja 9. heinäkuuta se nousi listaykköseksi kahden viikon ajaksi. Kappale oli listaykkönen myös ainakin Norjassa (neljä viikkoa), Kanadassa (yksi viikko), Irlannissa ja Alankomaissa. Suomessa ”Sunny Afternoon” oli korkeimmillaan singletilaston sijalla 4 ja Yhdysvalloissa sijalla 14.&lt;ref name="Nyman/41"&gt;Nyman 1995, s.41.&lt;/ref&gt;
Kappaleesta tehtiin pian sen julkaisun jälkeen jopa kaksi suomenkielistä käännösversiota. Johnnyn esittämä ”Iltapäivää” nousi Suomen singlelistalla sijalle 7. Kappaleen alkuperäistä aihetta mukailleet sanoitukset kirjoitti Pertti Reponen. Toinen versio oli Robinin ”Iltapäivän aurinko”, jonka niin ikään alkuperäiselle tarinalle uskolliset sanoitukset syntyivät Tuula Valkaman kynästä.&lt;ref name="Nyman/41"&gt;Nyman 1995, s.41.&lt;/ref&gt;
”Sunny Afternoon” on yhä yhtyeen tunnetuimpia kappaleita. Pitchfork Media listasi sen sijalle 200 listallaan "Top 200 Greatest Songs of the 1960s". Acclaimed Musicin "The All Time Top 3000 Songs" -listalla ”Sunny Afternoon” sijoittui sijalle 1932.
Kappaleet.
A-puoli
B-puoli
Imre Kémeri Nagy

Imre Kémeri Nagy (27. maaliskuuta 1903 Bürgezd, Itävalta-Unkari – 13. huhtikuuta 1942 Varsova, Puolan kenraalikuvernementti) oli unkarilainen lehtimies ja sotilas.
Nagyin kotikylä Transilvaniassa oli liitetty Trianonin rauhan seurauksena Romaniaan. Hän muutti vuonna 1922 Unkarin puolelle ja värväytyi armeijaan Székely-divisioonaan, mutta hänet kotiutettiin jo vuoden kuluttua. Nagy luki Budapestissä oikeustiedettä ja humanistisia tieteitä. Hän toimi jalkaväen päämestarina ("főlövészmester") Turul Werbőczy -aseveliyhdistyksessä ("Turul Werbőczy Bajtársi Egyesület"). Vuosina 1926–1928 Nagy toimi Budapestin yliopiston yhteyshenkilönä oikeistolaisen, puolisotilaallisen Unkarin kansallisen puolustusjärjestön ("Magyar Országos Véderő Egyesület"; "MOVE") ja Turul-liiton ("Turul Szövetség") suuntiin. Hän värväytyi jälleen armeijaan vuosiksi 1928–1929. Vuonna 1932 Nagy valmistui yliopistolta opettajaksi; hän teki tätä työtä satunnaisesti.
Kesällä 1937 Nagy liittyi Unkarin kansallissosialistiseen puolueeseen, ja hänestä tuli sen nuorisojärjestön johtaja. Nuorisojärjestö oli vuodesta 1936 järjestänyt säännöllisesti provokaatioita ja hyökännyt sosiaalidemokraattisia järjestöjä vastaan. Nagy kirjoitti useita artikkeleita äärioikeistolaisiin lehtiin, ja tästä syystä hänet tuomittiin useasti lyhytaikaisiin vankeusrangaistuksiin. Nagy osallistui Debrecenissä vuoden 1937 marraskuussa pidettyyn kokoukseen, jossa valtionhoitaja Miklós Horthy julistettiin Unkarin kuninkaaksi. Tämän johdosta Nagy istui jälleen lyhyen vankeustuomion. Vuosina 1938–1939 Nagy oli eskadroonanjohtajana maineikkaassa Ryysyläiskaartissa ("Rongyos Gárda"), joka osallistui Tšekkoslovakiaan kuluneen Karpatorutenian miehitykseen. Vuoden 1940 alussa Nagy johti unkarilaisten vapaaehtoisten joukkoa, joka oli koottu taistelemaan Suomen puolella talvisodassa osasto Sisussa. Vapaaehtoiset eivät ehtineet taisteluihin, mutta avustivat uuden rajalinjan vartioinnissa. Heidät kotiutettiin seuraavana keväänä. Syyskuussa 1940 Nagy osallistui Pohjois-Transilvanian miehitykseen.
Nagy haavoittui neuvostopartisaanien iskussa Varsovassa vuonna 1942 ja kuoli saamiinsa vammoihin sotilassairaalassa.
David (walesilainen piispa)

David (, ) oli 500-luvulla elänyt walesilainen piispa, joka tunnetaan nykyisin Walesin suojeluspyhimyksenä. Hänen arvellaan syntyneen 462–512 ja kuolleen 1. maaliskuuta 589 Mynywissä (), joka tunnetaan nykyään nimellä St David’s. Legendan mukaan Pyhä David syntyi kallionjyrkänteen päällä kymmenen minuutin kävelymatkan päässä Mynywistä paikalla, jossa nykyään sijaitsee Nonin kappeli. Myöhemmin Pyhä David perusti Mynywiin luostarin, jossa hän myös kuoli vanhuuteen.
Pyhän Davidin kerrotaan olleen kasvissyöjä, joka söi ainoastaan leipää, yrttejä ja vihanneksia ja joi pelkkää vettä. Tämän vuoksi Pyhä David tunnettiin Walesissa myös nimellä Vedenjuoja ().
Pyhän Davidin kanonisoi paavi Calixtus II vuonna 1120. St David’sin kaupungista tuli keskiajalla suosittu pyhiinvaelluskohde.
Pyhän Davidin päivää vietetään 1. maaliskuuta. Muistopäivää on vietetty 1100-luvulta lähtien ja se julistettiin Walesissa kansallispäiväksi 1700-luvulla.
Victor Obinna

Victor Nsofor Obinna (s. 25. maaliskuuta 1987 Jos, Nigeria) on nigerialainen jalkapalloilija. Hän edustaa tällä hetkellä Englannin Valioliigassa pelaavaa West Hamia ja on pelipaikaltaan laitalinkki tai hyökkääjä.
Seurajoukkueura.
Obinna siirtyi vuonna 2005 italialaiseen Chievoon kolmivuotisella sopimuksella. Ensimmäisellä kaudellaan hän pelasi 26 ottelua, joissa syntyi kuusi maalia mukaan lukien debyyttiottelussaan tehty 1–0-voittomaali Parmaa vastaan. Kauden 2006–2007 ensimmäiset kuukaudet Obinna oli hylytettynä, koska hän oli tehnyt sopimuksen sekä Chievon että Internazionalen kanssa. Chievo tippui kauden päätteeksi maan pääsarjasta, joka herätti kysymyksiä Obinnan tulevaisuudesta. Joukkue päätti kuitenkin pitää hänet kokoonpanossaan seuraavalla kaudella.
4. lokakuuta 2007 Obinna joutui auto-onnettomuuteen matkalla harjoituksista kotiin. Hänen onnekseen, hän selvisi kolarista säikähdyksellä ja mustelmilla. Kolari tapahtui noin 100 metrin päässä paikasta, jossa Chievo-pelaaja Jason Mayélé kuoli onnettomuudessa vuonna 2002.
Elokuussa 2008 Obinna siirtyi Internazionaleen nelivuotisella sopimuksella. Ensimmäisen maalinsa hän teki 19. lokakuuta 2008 ottelussa Romaa vastaan.
26. elokuuta 2009 Obinna lainattiin kauden 2009–2010 kestävällä sopimuksella espanjalaiseen Málagaan. Hän teki ensimmäisen maalinsa andalusialaisseurassa 4. lokakuuta 2009 ottelussa Xereziä vastaan.
Ruumiinsieppaajat

Ruumiinsieppaajat ("The Body Snatchers", Suomen televisiossa myös nimellä "Pahan vallassa") on Val Lewtonin tuottama ja Robert Wisen ohjaama yhdysvaltalainen kauhuelokuva vuodelta 1945. Se perustuu Robert Louis Stevensonin novelliin "Ruumiinryöstäjä" (1884). Sen pääosissa ovat Boris Karloff ja Bela Lugosi. Sitä pidetään yhtenä sekä Karloffin että Lugosin parhaimmista elokuvista. 
Stevensonin novelli perustuu Edinburghissa 1827-1828 tapahtuneeseen West Portin murhasarjaan, jossa William Hare ja William Burke myivät Robert Knoxille 17 ruumista lääketieteellisiä kokeiluja varten.
Juoni.
Vuoden 1831 Edinburghissa lääkäri palkkaa kaksi miestä hankkimaan hänelle tuoreita ruumiita hautausmaalta lääketieteellisiä kokeita varten. Kun vastakuolleet loppuvat hautausmaalta, he ryhtyvät murhaamaan ihmisiä.
Tuotanto.
RKO oli solminut Boris Karloffin kanssa sopimuksen kahdesta elokuvasta 1944. Karloff oli kyllästynyt Universalin tuottamiin kauhuelokuviin ja toivoi saavansa parempi osia RKO:lla. Val Lewton sai tehtäväksi tuottaa elokuvat. Ensimmäinen Lewtonin tekemä käsikirjoitusehdotus oli "Tuhoon tuomittu saari" (1945), jonka tuotanto jouduttiin keskeyttämään Karloffin sairauden takia. Sen sijaan Lewton ehdotti studiolle Robert Louis Stevensonin novelliin ”The Body Snatcher” perustuvaa elokuvaa. Lewtonilla aiheen valinnalle: novelli olisi ilmainen, koska sen tekijänoikeus oli rauennut, kuvauksissa voitaisiin käyttää olemassa olevia kulisseja ja eräästä hahmosta saataisiin laajentamalla sopiva rooli Lugosille. 
Lewton ja Philip MacDonald kirjoittivat ensimmäisen käsikirjoituksen, jota RKO:n johto ei kuitenkaan hyväksynyt – haudanryöstö ja ruumiiden leikkely olivat arkaluontoisia aiheita. Lewton kirjoitti käsikirjoituksen nopeasti uudelleen karsi arveluttavat kohtaukset siitä. MacDonaldin vaatimuksesta Lewton sai myös nimensä alkuteksteihin (nimellä Carlos Keith).
Karloff oli erityisen kiinnostunut roolistaan, sillä se tarjosi hänelle mahdollisuuden osoittaa, että hän osasi myös näytellä – eikä pelkästään esittää hirviöitä.
Elokuva budjetti – lukuun ottamatta Karloffin palkaa – oli 125 000 dollaria. 
Arvioita.
"Video-oppaassa" vuodelta 1994 Sam Inkinen näkee elokuvassa vanhaa kunnon romanttista elokuvaa ja loistavan lopun. Hän antaa sille kolme tähteä viidestä, mikä vastaa sanallista arviota ”hyvä”.
Alpi (nimi)

Alpi on suomalainen miehen etunimi. Nimestä on käytössä myös muunnos "Alvi", jota on käytetty naistenkin etunimenä. Alpin ja Alvin nimipäivä on 1. maaliskuuta, joka on myös Alpon nimipäivä. Helmikuuhun 2025 mennessä nimi Alpi oli annettu Suomessa 465 miehelle ja muutamalle naiselle. Nimi Alvi oli annettu noin 700 miehelle ja noin sadalle naiselle.
Nimet Alpi ja Alvi perustuvat roomalaiseen nimeen "Albinus", joka tulee latinan sanasta "albus", 'valkoinen', 'kirkas'. Samaa alkuperää on myös nimi Alpo. Suomen kielessä alpi merkitsee myös kasvisukua alvet ("Lysimachia").
Alvi (täsmennyssivu)

Alvi tarkoittaa muun muassa seuraavia:
Tarja Smura

Tarja Smura (s. 19. kesäkuuta 1970 Nurmes) on vuoden 1993 Miss Suomi. Hän sijoittui Miss Universum -kilpailuissa kymmenen parhaan joukkoon. Smura herätti huomiota lehdistössä seurusteltuaan lyhyen aikaa elokuvaohjaaja Renny Harlinin kanssa.
Smura oli vuoden 1995 eduskuntavaaleissa Naisten puolueen ehdokkaana. Pian vaalien jälkeen hän vetäytyi julkisuudesta. Vuoden 2008 kuntavaaleissa hänet valittiin poliittisesti sitoumattoman Meidän Lohja -kansalaisliikkeen edustajana Lohjan kaupunginvaltuustoon. Tarja Smura oli Suomen Keskustan kansanedustajaehdokkaana eduskuntavaaleissa 2019 Pirkanmaan vaalipiirissä.
Hän oli 1996–2012 naimisissa virolaisen Raul Gescheimerin kanssa ja heillä on kolme yhteistä lasta. Vuonna 2013 Smura avioitui tamperelaisen Markus Haapasalon kanssa. He hakivat avioeroa maaliskuussa 2018, mutta palasivat yhteen.
Tarja Smura työskentelee hoiva-alalla hoiva-avustajan työtehtävissä. Vuonna 2024 hän kertoi työskennelleensä nykyisen työnantajan parissa kaksi vuotta.
Franken

Franken on historiallinen alue Etelä-Saksassa, joka käsitti Reinin, Mainin ja Neckarin ympäristön. Se on saanut nimensä frankkien mukaan. Franken oli yksi viidestä suuresta heimoherttuakunnasta, joihin Saksa jakautui 800-luvun lopussa Frankkien valtakuntaa hallinneen karolingien suvun sammuessa. Muut herttuakunnat olivat Saksi, Lothringen, Schwaben ja Baijeri. Franken jakautuu nykyisin Reinin Frankeniin ja Itä-Frankeniin.
Historia.
Frankit pakkoasuttivat Frankenin alueen 500-luvun alussa, ja 700-luvulla merovingien hallitsijasuku vaati sen kruununmaaksi. Sittemmin karolingit syrjäyttivät merovingit. Frankkien valtakunta jaettiin Verdunin sopimuksella vuonna 843, ja Frankenista tuli frankkien itäisen eli saksalaisen kuningaskunnan ydin. Kun karolingien suku sammui, tuli Frankenin herttua Konrad I:stä ensimmäinen Saksan kuningas. Konradin kuoltua Saksan kruunu siirtyi vuonna 919 saksien hallitsijasuvulle. Franken pysyi kruununmaana, jolla ei ollut omaa vahvaa herttuasukua. Se tuki kaikkia Saksan kuninkaita ja Pyhän saksalais-roomalaisen keisarikunnan keisareita. Franken alkoi 1100-luvulta lähtien tarkoittaa pelkästään Itä-Frankenia.
Napoleon jakoi Frankenin Baijerin ja Württembergin kuningaskuntiin sekä Badenin suurherttuakuntaan. Baijerin kuningas Ludvig I palautti Frankenin nimen käyttöön luomalla Oberfrankenin, Mittelfrankenin ja Unterfrankenin provinssit, jotka ovat nykyisin osa luoteis-Baijeria.
Franken nykypäivänä.
Nykyisin suurin osa Frankenista kuuluu Baijeriin, ja jakaantuu kolmeen alueeseen: Oberfranken, Mittelfranken ja Unterfranken. Historialliseen Frankeniin kuuluivat myös nykyisen Thüringenin eteläosa sekä Heilbronn-Frankenin alue Baden-Württembergin osavaltiossa.
Frankenin suurin kaupunki on Nürnberg. Franken tunnetaan viininviljelystä ja lukuisista panimoistaan.
Osan piiri

Osan piiri () on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 057 neliökilometriä. Asukkaita on 32 000 henkeä (vuonna 2009).
Osan piiri sijaitsee Permin aluepiirin eteläosassa. Pohjoisessa se rajoittuu Ohanskin ja Permin, idässä Kungurin, etelässä Bardan sekä lännessä Jelovon ja Tšastyjen piireihin. Pinta-alasta 50,2 % on metsää. Hyötykaivannaisia ovat öljy, kaasu, hiekka, sora, turve ja kalkkikivi. Kaman muodostama Votkinskin tekojärvi jakaa piirin kahteen osaan.
Piiriin kuuluu Osan kaupunki sekä 9 maalaiskuntaa: Gory, Gremjatša, Komarovo, Krylovo, Kuznetšiha, Novozalesnovo, Pakli (keskuspaikka Permjakovo), Pal ja Verhnjaja Davydovka. Hallinnollinen keskus on Osa. Asutuskeskuksia on yhteensä 78.
Asukkaista on vuoden 2002 väestönlaskennan mukaan 90,1 % venäläisiä sekä 6 % baškiireja ja tataareja. Kaupunkiväestön osuus on 70,1 %.
Piirin kautta kulkevat Permin ja Tšaikovskin sekä Permin ja Ufan väliset asfaltoidut maantiet. Seudulla on polttoaine-, koneenrakennus- ja elintarviketeollisuutta. Maatalous on erikoistunut maidon ja lihan tuotantoon sekä viljan ja perunan viljelyyn. Lisäksi harjoitetaan puunhankintaa.
Piirissä toimii maatalousteknikumi, Permin pedagogisen ja Iževskin teknisen yliopiston filiaalit, opettaja- ja ammattiopisto, kulttuuri- ja vapaa-ajankeskuksia, kirjastolaitos, kotiseutumuseo sekä paikallinen radio- ja TV-asema. Paikallislehtinä ilmestyvät "Osinskoje Prikamje" (”Osan Kama”) ja "Osinski krai" (”Osan seutu”).
Nähtävyyksiin kuuluvat Osan kaupungin historialliset rakennukset.
Valtteri

Valtteri on suomalainen miehen etunimi. Nimi on germaanista alkuperää ja tarkoittaa "valtiasta" tai "ohjaajaa". Nimi on suomenkielinen vastine nimelle Valter ja se saapui Suomeen viimeistään 1300-luvulla.
Digi- ja väestötietoviraston mukaan Valtteri-nimen on saanut Suomessa 27. tammikuuta 2025 mennessä 33 579 miestä ja alle kymmenen naista. Waltteri on annettu nimeksi noin 2 500 miehelle ja alle 30 naiselle sekä Valtter 1 462 miehelle ja alle viidelle naiselle. Waltter on Suomessa muunnelmista harvinaisin – se on annettu noin 230 miehelle ja muutamalle naiselle.
Ensimmäisenä etunimenä Valtteri oli Suomessa suosituimmillaan vuonna 1997, jolloin sen sai nimekseen 338 miestä. Nimi on huomattavasti suositumpi muuna kuin ensimmäisenä etunimenä. Digi- ja väestötietoviraston mukaan helmikuussa 2020 oli elossa yhteensä 30 425 Suomen kansalaista, joilla Valtteri oli yksi etunimistä, mutta vain 7 024:llä heistä Valtteri oli ensimmäinen etunimi.
Eri kielissä esiintyviä Valtteri-nimen muunnoksia ovat muun muassa saksalainen Walther, englantilainen Walter, ranskalaiset Gautier ja Gauthier, italialainen Gualtiero sekä hollantilainen Wouter. Virossa nimi esiintyy muodossa Valter, joka oli vuoden 2020 alussa 565 virolaismiehen nimi. Suomessa sen muunnelmina ovat käytössä ainakin nimet Waltteri, Valtter ja Waltter.
Valtterin nimipäivä on 29. tammikuuta. Nimi on ollut suomalaisessa nimipäiväkalenterissa vuodesta 1929 lähtien, jolloin se korvasi vuosina 1908–1928 samalle päivälle sijoitetun nimen Valter.
Tunnettuja Valttereita ja Walttereita.
Listan henkilöt ovat suomalaisia, ellei toisin mainita.